Ir-Regolament tal-Kunsill (KEE) Nru 1180/77
tas-17 ta’ Mejju 1977
dwar importazzjonijiet ġewwa l-Komunità ta’ ċerti prodotti agrikoli li joriġinaw fit-Turkija
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 43 u 113 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi, f’Deċiżjoni Nru 1/77, il-Kunsill ta’ l-Assoċjazzjoni KEE-Turkija, b’mod konformi ma’ l-Artikolu 35(3) tal-Protokoll Addizzjonali, kif emendat bl-Artikolu 10 tal-Ftehim Interim iffirmat fit-30 ta’ Ġunju 1973, jistabbilixxi l-arranġamenti li għandhom ikunu applikati għal importazzjonijiet fil-Komunità ta’ ċerti prodotti agrikoli li joriġinaw fit-Turkija;
Billi l-implimentazzjoni ta’ dik id-Deċiżjoni tinvolvi l-addattamenti tar-Regolamenti tal-Komunità;
Billi d-disposizzjonijiet li għandhom x’jaqsmu ma’ importazzjonijiet għal ġewwa l-Komunità ta’ ċerti prodotti agrikoli li joriġinaw fit-Turkija ġew emendati f’numru ta’ okkażjonijiet wara Deċiżjonijiet tal-Kunsill ta’ l-Assoċjazzjoni; filwaqt li t-testi in kwistjoni, minħabba li għandhom jinstabu f’Ġurnali Uffiċjali varji, huma diffiċli biex ikunu użati u għalhekk ma fihomx iċ-ċarezza neċessarja li kull Regolament għandu jkollu; billi hu għalhekk meħtieġ li jkunu kkonsolidati;
Billi, barra minnhekk, sabiex jinġiebu flimkien f’Regolament wieħed kull disposizzjoni dwar importazzjonijiet ta’ prodotti agrikoli fil-Komunità, huwa mixtieq li jiġu inkorporati f’dan ir-Regolament id-disposizzjonijiet imqiegħda bl-Atti tal-Kunsill fit-twettiq tad-disposizzjonijiet tal-Protokoll Addizzjonali għal Ftehim li jistabbilixxi kull Assoċjazzjoni bejn il-Komunità Ekonomika Ewropea u t-Turkija;
Billi l-Artikolu 4 ta’ l-Anness 6 għall-Protokoll Addizzjonali għall-Ftehim li jistabbilixxi kull Assoċjazzjoni bejn il-Komunità Ekonomika Ewropea u t-Turkija jipprovdi għal tnaqqis fit-tariffagħal importazzjonijiet għal ġewwa l-Komunità ta’ lumi frisk li joriġina fit-Turkija; billi, matul il-perjodu ta’ applikazzjoni tal-prezzijiet ta’ referenza dan it-tnaqqis hu soġġett għal li jkun osservat tali prezz fis-suq intern tal-Komunità; billi l-implimentazzjoni ta’ dawn l-arranġamenti teħtieġ l-adozzjoni ta’ regoli ddettaljati għall-applikazzjoni tagħhom;
Billi l-arranġamenti proposti għandhom ikunu inklużi fl-organizzazzjoni komuni tas-suq tal-frott u ħaxix; billi huwa għalhekk meħtieġ li jingħata kas tad-disposizzjonijiet tar-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni komuni tas-suq tal-frott u ħaxix [2], kif emendat l-aħħar bir-Regolament (KEE) Nru 795/76 [3], u ta’ dawk adottati skond dak ir-Regolament;
Billi l-Artikolu 12 ta’ l-Anness 6 għall-Protokoll Addizzjonali għall-Ftehim li jistabbilixxi kull Assoċjazzjoni bejn Komunità Ekonomika Ewropea u t-Turkija jistipula li l-imposti fuq l-importazzjonijiet ta’ qamħ għas-smid u skalora prodotta fit-Turkija u ttrasportata dirett minn dak il-pajjiż għal ġewwa l-Komunità għandha tkun l-imposta kkalkulata b’mod konformi ma’ l-Artikolu 13 ta’ Regolament tal-Kunsill (KEE) Nru 2727/75 tad-29 ta’ Ottubru 1975 dwar l-organizzazzjoni komuni tas-suq taċ-ċereali [4], kif emendat l-aħħar bir-Regolament (KEE) Nru 3138/76 [5], imnaqqsa b’ 0 75 unità ta’ kont għal kull tunnellata metrika;
Billi l-Artikolu 13 ta’ l-Anness hawn fuq imsemmi jistipula li, fuq il-kondizzjoni li t-Turkija tapplika kull impost speċjali fuq l-esportazzjonijiet ta’ segala għal ġewwa l-Komunità, l-impost fuq l-importazzjonijiet għal ġewwa l-Komunità ta’ dak il-prodott, ikkalkulata b’mod konformi ma’ l-Artikolu 13 tar-Regolament (KEE) Nru 2727/75, għandha tkun imnaqqsa b’ammont ugwali għal dak ta’ l-impost imħallas sa massimu ta’ tmien ishma ta’ kont għal kull tunnellata metrika;
Billi huwa neċessarju li jkun stipulat, b’mod konformi mal-Protokoll Addizzjonali, li l-prezz speċjali li għalih saret referenza hawn fuq għandu jkun rifless fil-prezz ta’ segala importat ġewwa il-Komunità; billi, sabiex tassigura li l-arranġamenti in kwistjoni jkunu implimentati b’mod xieraq, huwa neċessarju li jkunu adottati l-miżuri meħtieġa sabiex, waqt li tiġi importata s-segala, l-importatur jipprovdi prova li l-impost ta’ esportazzjoni speċjali ġie mħallas mill-esportatur,
ADOTTA DAN IR-REGOLAMENT:
Artikolu 1
1. Id-dazji tad-dwana applikabbli għal importazzjonijiet għal ġewwa l-Komunità ta’ prodotti elenkati fl-Anness I u li joriġinaw fit-Turkija għandhom ikunu mnaqqsa sa l-ammont indikat għal kull wieħed minnhom.
2. Sal-31 ta’ Diċembru 1977 u permezz ta’ deroga minn paragrafu 1, id-Danimarka, l-Irlanda u r-Renju Unit għandhom ikunu awtorizzati li japplikaw dazji mhux inqas minn dawk elenkati fl-Anness II għal importazzjonijiet ta’ larinġ frisk li jaqa’ taħt subtitolu 08.02 ex A tat-Tariffa Doganali Komuni u ta’ mandolin frisk (li jinkludu mandolin u satsumas), klementini, wilkings u ibridi taċ-ċitru oħra simili li jaqgħu taħt is-subintestatura 08.02 ex B tat-Tariffa Doganali Komuni.
Artikolu 2
Il-komponent stabbilit tad-dazju impost fuq importazzjonijiet għal ġewwa l-Komunità ta’ prodotti elenkati fl-Anness III li joriġinaw fit-Turkija għandhom ikunu mnaqqsa sa l-ammont indikat għal kull wieħed minnhom.
Artikolu 3
Għall-prodotti elenkati taħt li joriġinaw fit-Turkija d-dazji tad-dwana fuq importazzjonijiet għal ġewwa l-Komunità għandhom ikunu mnaqqsa sa l-ammont indikat għal kull wieħed minnhom, kemm-il darba l-prezzijiet ta’ riferiment stabbiliti jew li għad jiġu stabbiliti b’mod konformi ma’ l-Artikolu 19 ta’ Regolament (KEE) Nru 100/76 (1) jiġu mħarsa.
Numru tat-titolu tat-TDK | Deskrizzjoni | Rata tar-riduzzjoni % |
03.01 | Ħut, frisk (ħaj jew mejjet), imkessaħ jew iffriżat: | |
B.Ħut tal-ilma mielaħ
1.Sħiħ, mingħajr ras jew f'biċċiet:
(e)klieb il-baħar | 80 |
(f)Hut ahmar (sebastes marinus) | 80 |
(g)Halibut (Hippoglossus vulgaris, Hippoglossus reinharditus) | 80 |
(h)Merluzz (Gadus morhua vai Gadus catlarias) | 80 |
(ij)"Coalfish" (Pollachius vorens vai Gadus virens) | 80 |
(k)Bakkaljawi | 80 |
(l)Imsell (Merlangus merlangus) | 80 |
(m)Tonn | 80 |
(o)Barbun tat-tbajja | 80 |
(p)Ħawwad ta' l-ispeci Dentex dentex u Pagellus | 80 |
(q)Oħrajn | 80 |
Artikolu 4
1. Għal lumi frisk is-subintestatura 08.02 ex Ċ tat-Tariffa Doganali Komuni, it-tnaqqis fit-tariffa li għaliha hemm provdut fl-Artikolu 4(3) ta’ l-Anness 6 għall-Protokoll Addizzjonali għandha tkun applikabbli fejn il-kwotazzjonijiet imniżżla dwar is-swieq rappreżentattivi tal-Komunità fil-fażi ta’ l-importatur/grossist, jew mibdul f’dan l-istadju, jibqgħu, għall-prodott in kwistjoni, mill-inqas għoljin daqs il-prezz imfisser fil-paragrafu 4.
Il-kwotazzjonijiet li għalihom saret referenza fl-ewwel subparagrafu għandu jittieħed konsiderazzjoni tagħhom wara li joħorġu mid-dwana u jitnaqqsu l-imposti ta’ importazzjoni minbarra dazji tad-dwana, l-imposti jkunu dawk stipulati għall-kalkolazzjoni tal-prezz ta’ dħul li għalih hemm referenza fir-Regolament (KEE) Nru 1035/72 [6].
Il-prodott in kwistjoni għandu, fejn ikun xieraq, jiġi mibdul għal Klassi ta’ Kwalita I b’mod konformi mat-tielet indentazzjoni tat-tieni subparagrafu ta’ l-Artikolu 24(2) tar-Regolament (KEE) Nru 1035/72.
2. F’dak li għandu x’jaqsam ma’ l-imposti ta’ importazzjoni minbarra dazji tad-dwana li għalihom hemm referenza fit-tielet indent ta’ paragrafu 3 ta’ l-Artikolu 24 tar-Regolament (KEE) Nru 1035/72, kemm-il darba l-prezzijiet mogħtija lill-Kummissjoni mill-Istati Membri jkunu jinkludu l-inċidenza ta’ dawk l-imposti, is-somma li għandha tkun imnaqqsa għandha tkun ikkalkulata mill-Kummissjoni sabiex ikunu evitati diffikultajiet li jistgħu jirriżultaw mill-inċidenza ta’ tali imposti fuq prezzijiet ta’ dħul peress li jkunu jiddependu fuq l-oriġini tal-prodotti kkonċernati. F’dawn il-każijiet kull ammont medju li jikkorrispondi mal-medja aritmetika ta’ bejn l-inqas u l-ogħla inċidenza ta’ tali taxxi għandu jittieħed rendikont f’din il-kalkolazzjoni.
3. Is-swieq rappreżentattivi għall-iskopijiet ta’ paragrafu 1 huma s-swieq tal-Komunità użati sabiex ikunu mniżżla kwotazzjonijiet fuq liema bażi l-prezzijiet ta’ dħul li għalihom saret referenza għalihom fir-Regolament (KEE) Nru 1035/72 huma kkalkolati.
4. Il-prezz li għalih saret referenza fil-paragrafu 1 għandu jkun ugwali għal kull prezz ta’ riferiment fis-seħħ matul il-perjodu in kwistjoni, miżjud bl-inċidenza tad-dazji tad-dwana applikabbli għal importazzjonijiet li jkunu ġejjin minn pajjiżi mhux membri u ammont standard ta’ 1720 unitajiet ta’ kont għal kull 100 kilogramm.
5. Meta l-kwotazzjonijiet li għalihom saret referenza fil-paragrafu 1, wara li joħorġu mid-dwana u jitnaqqsu l-imposti oltre d-dazji tad-dwana, jibqgħu, fis-swieq rapreżentattivi tal-Komunità bl-irħas kwotazzjonijet, inqas mill-prezz iddefinit fil-paragrafu 4 fi tlett ijiem tas-suq konsekuttivi, id-dazji tad-dwana fis-seħħ f’dak li għandu x’jaqsam ma’ pajjiżi mhux membri fid-data ta’ importazzjoni għandhom ikunu applikati għall-prodott ikkonċernat.
Dawn l-arranġamenti għandhom japplikaw sakemm il-kwotazzjonijiet imsemmija jibqgħu, fis-swieq rappreżentattivi tal-Komunità bl-irħas kwotazzjonijet, ta’ l-inqas għoljin daqs il-prezz iddefinit fil-paragrafu 4 fi tlett ijiem konsekuttivi tas-suq.
6. Il-Kummissjoni, fuq il-bażi tal-kwotazzjonijiet imniżżla fis-swieq rappreżentattivi tal-Komunità mogħtija mill-Istati Membri, għandha ssegwi regolarment il-moviment ta’ prezzijiet u għandha taċċerta l-livelli li għalihom hemm referenza fil-paragrafu 5.
Il-miżuri meħtieġa għandhom ikunu adottati b’mod konformi mal-proċedura ddettata f’Regolament (KEE) Nru 1035/72 f’dak li għandu x’jaqsam ma’ l-applikazzjoni ta’ taxxi kompensatorji għad-dazji fuq frott u ħaxix.
7. L-Artikoli 23 sa 28 tar-Regolament (KEE) Nru 1035/72 għandhom ikomplu japplikaw.
Artikolu 5
1. Is-segwenti prodotti, li jorġinaw fit-Turkija, għandhom jitħallew fil-Komunità b’dazju tad-dwana ta’ 2.75 % ad valorem fil-limitu ta’ kwota ta’ tariffa annwali ta’ 25000 tunnellata metrika.
Numru tat-titolu tat-TDK | Deskrizzjoni |
08.05 | Lewż apparti dawk li jaqgħu taħt l-intestatura nru 08.01friski jew nexfin, bil-qoxra jew le: ex G.oħrajnĠellewż |
2. Jekk paragrafu 1 ma japplikax għal sena kalendarja sħiħa l-kwota għandha tinfetaħ fuq bażi pro rata.
Artikolu 6
L-imposti applikati għal importazzjoniet fil-Komunià ta’ qamħ durum għall-ismid u skalora, prodotti fit-Turkija u ttrasportati dirett minn hemm għall-Komunità, li jaqgħu taħt subintestatura 10.01 B u 10.07 ex D tat-Tariffa Doganali Komuni rispettivament, għandhom ikunu dawk ikkalkolati b’mod konformi ma’ l-Artikolu 13 tar-Regolament (KEE) Nru 2727/75, kull waħda tnaqqas 0 750 unità ta’ kont għal kull tunnellata metrika.
Artikolu 7
1. L-impost ta’ importazzjoni ta’ segala li taqa’ taħt intestatura Nru 10.02 tat-Tariffa Doganali Komuni li hi prodotta fit-Turkija u ttrasportata dirett minn hemm għall-Komunità, għandha tkun dik ikkalkolata b’mod konformi ma’ l-Artikolu 13 tar-Regolament (KEE) Nru 2727/75 imnaqqsa b’kull ammont ugwali għall-imposta ta’ esportazzjoni speċjali imposta mit-Turkija fuq esportazzjonijiet lill-Komunità tal-prodott imsemmi iżda li ma taqbiżx tmien unità ta’ kont għal kull tunnellata metrika.
2. Id-disposizzjonijiet ta’ paragrafu 1 għandhom japplikaw għal kull importazzjoniji li għaliha l-importatur jagħti prova li esportatur ikun ħallas il-multa ta’ esportazzjoni speċjali, sa mhux aktar minn kull ammont li la jaqbeż l-impost stabbilit b’mod konform ma’ l-Artikolu 13 tar-Regolament (KEE) Nru 2727/75 fuq importazzjonijiet ta’ segala għal ġewwa l-Komunità u lanqas tmien unità ta’ kont għal kull tunnellata metrika.
Artikolu 8
Il-komponent stabbilit impost fuq l-importazzjoni għal ġewwa l-Komunità ta’ prodotti elenkati taħt li joriġinaw fit-Turkija għandhom ikunu mnaqqsa b’ 50 %.
NNumru tat-titolu tat-TDK | Deskrizzjoni |
11.07 | A.Xgħir, imsajjar fil-forn jew le:II.Oħrajni)(a)fil-forma tad-dqiqB.Imsajra fil-forn |
Artikolu 9
1. Meta t-Turkija tapplika l-imposta speċjali fuq esportazzjonijiet ta’ żejt taż-żebbuġa, oltre ż-żejt taż-żebbuġa raffinat li jaqa’ taħt subintestatura 15.07 A II tat-Tariffa Doganali Komuni, miksub kollu kemm hu fit-Turkija u ttrasportat direttament minn dak il-pajjiż għal ġewwa l-Komunità, l-impost fuq importazzjonijiet għal ġewwa l-Komunità ta’ dak iż-żejt, skond il-każ, għandu jkun l-impost li hemm referenza għalih fl-Artikolu 13 tar-Regolament tal-Kunsill Nru 136/66/KEE tat-22 ta’ Settembru 1966 fuq it-twaqqif ta’ kull organizzazzjoni komuni tas-suq ta’ żjut u xaħmijiet [7], kif emendata l-aħħar bir-Regolament (KEE) Nru 1707/73 [8], jew dik li tirriżulta minn applikazzjoni tal-proċedura ta’ offerti li għaliha hemm ipprovdut f’Regolament (KEE) Nru 2843/76 [9], inqas:
(a) 0 750 unità ta’ kont għal kull 100 kilogramm;
(b) kull ammont ugwali għall-imposta ta’ esportazzjoni speċjali miġbura mit-Turkija fuq dan iż-żejt f’limitu ta’ disa’ unità ta’ kont għal kull 100 kilogramm, dak l-ammont ikun miżjud, sal-31 ta’ Ottubru 1977, b’disa’ unità ta’ rendikont għal kull 100 kilogramm.
2. L-arranġamenti ddettati fil-paragrafu 1 għandhom ikunu applikati għal kull importazzjonij ta’ żejt taż-żebbuġa li għalih l-esportatur jagħti prova malli ssir l-importazzjoni li l-imposta ta’ esportazzjoni speċjali li għaliha hemm referenza fil-paragrafu msemmi ġiet riflessa fil-prezz ta’ importazzjoni.
3. Fejn it-Turkija ma tapplikax l-imposta ta’ esportazzjoni speċjali, l-imposta miġbura fuq importazzjonijiet għal ġewwa l-Komunità taż-żejt kif imfisser fil-paragrafu 1, għandha, skond il-każ, tkun l-imposta li hemm riferenza għaliha fl-Artikolu 13 tar-Regolament Nru 136/66/KEE jew dik li tirriżulta mill-applikazzjoni tal-proċedura ta’ offerti kif previst fir-Regolament (KEE) Nru 2843/76, imnaqqsa b’ 0 750 unità ta’ kont għal kull 100 kilogramm.
Artikolu 10
1. Mingħajr preġudizzju għall-ġbir tal-komponent varjabbli, il-komponent stabbilit bl-imposta għandu jkun imnaqqas bi 80 % fuq importazzjonijiet għal ġewwa l-Komunità ta’ żejt taż-żebbuġa li għadda minn proċess ta’ raffinazzjoni, li jaqa’ taħt subintestatura 15.07 A I tat-Tariffa Doganali Komuni, miksub biss fit-Turkija u ttrasportat direttament minn dak il-pajjiż għall-Komunità.
2. L-imposta li għaliha hemm referenza fil-paragrafu 1 għandha tkun stabbilita mill-Kummissjoni.
Artikolu 11
1. Għal sardin ippreparat u ppriżervat li jaqa’ taħt subintestatura 16.04 D tat-Tariffa Doganali Komuni u li joriġina fit-Turkija d-dazju tad-dwana fuq importazzjonijiet għal ġewwa l-Komunità għandu jkun imnaqqas b’40 % bla ħsara għall-ħarsien tal-prezzijiet minimi stabbiliti skond dan li ġej.
2. Sat-30 ta’ Ġunju 1978 l-prezzijiet minimi li għalihom hemm riferenza fil-paragrafu 1 għandhom ikunu dawk speċifikati fl-Anness IV. Il-prezzijiet għall-perjodu li jibda nhar l-1 ta’ Lulju 1978 m’għandhomx ikunu inqas minn dawk speċifikati fl-Anness imsemmi, kif aġġornati bi skambju ta’ ittri bejn il-Partijiet Kontraenti sabiex jagħtu każ ta’ l-andament ta’ prezzijiet għall-prodotti in kwistjoni.
3. Mill-1 ta’ Lulju 1979 il-prezzijiet minimi li għalihom hemm referenza fil-paragrafu 1 għandhom ikunu miftiehma bi skambju ta’ ittri ta’ kull sena bejn il-Partijiet Kontraenti.
4. It-tnaqqis tad-dazju tad-dwana li għalihom hemm referenza fil-paragrafu 1 għandu japplika biss mid-data u għall-perjodi stabbiliti bi skambju ta’ ittri li jiddettaw ir-regoli tekniċi sabex ikun applikat dan l-Artikolu.
Artikolu 12
1. Għall-prodotti mniżżla taħt li joriġinaw fit-Turkija d-dazju tad-dwana fuq importazzjonijiet għal ġewwa l-Komunità għandhom ikunu mnaqqsa kif ġej, bla ħsara għall-osservanza tat-termini miftiehma bi skambju ta’ ittri.
NNumru tat-titolu tat-TDK | Deskrizzjoni | Rata tar-riduzzjoni % |
20.02 | Ħaxix ippreparat jew ippreżervat mod ieħor milli bil-ħall jew bl-aċidu aċetiku; eż.Tadamkonċentrati tad-tadam | 30 |
2. It-tnaqqis fit-tariffa li għaliha hemm riferenza fil-paragrafu 1 japplika biss mid-data u għall-perjodi stabbiliti b’skambji ta’ ittri li għandhom ikunu konklużi kull sena bejn il-Partijiet Kontraenti sabiex jistabbilixxu t-termini u regoli ddettaljati.
Artikolu 13
Għall-prodotti elenkati taħt li joriġinaw fit-Turkija d-dazju tad-dwana fuq importazzjonijiet għal ġewwa l-Komunità għandhom ikunu mnaqqsa b’30 % fil-limitu ta’ kwota tal-Komunità ta’ tariffa annwali ta’ 90 tunnellata metrika.
NNumru tat-titolu tat-TDK | Deskrizzjoni |
20.06 | Frott ippreparat jew ippreżervat mod ieħor, li jikkonsisti miz-zokkor miżjud jew mill-ispirtu jew mingħajr: B.Oħrajn:II.II Li ma jikkonsistux mill-ispirtu miżjud(ċ)Ma hemmx fih zokkor miżjud, f'pakketti immedjati ta' volum nett:1.Ta' 4.5 kg jew iżjedeż aa)Berquqpolpa tal-berquq |
Artikolu 14
Fejn meħtieġ, għandhom ikunu adottati regoli ddettaljati għall-applikazzjoni ta’ dan ir-Regolament b’mod konformi mal-proċedura ddettata fl-Artikolu 26 tar-Regolament (KEE) Nru 2727/75 jew, skond il-każ, fl-Artikoli korrispondenti f’Regolamenti oħra dwar l-organizzazzjoni komuni tas-swieq agrikoli.
Artikolu 15
1. Is-segwenti huma mħassra:
- Ir-Regolament tal-Kunsill (KEE) Nru 1233/71 tas-7 ta’ Ġunju 1971 dwar importazzjonijiet ta’ frott taċ-ċitru li jorġina fit-Turkija [10];
- Ir-Regolament tal-Kunsill (KEE) Nru 1235/71 tas-7 ta’ Ġunju 1971 dwar importazzjonijiet ta’ żejt taż-żebbuġa mit-Turkija [11];
- Ir-Regolament tal-Kunsill (KEE) Nru 2754/75 tad-29 ta’ Ottubru 1975 dwar importazzjonijiet ta’ ċerti ċereali fit-Turkija [12];
- Ir-Regolament tal-Kunsill (KEE) 2755/75 tad-29 ta’ Ottubru 1975 dwar l-importazzjonijiet għal ġewwa l-Komunità ta’ ċerti prodotti agrikoli li joriġinaw fit-Turkija [13];
- Ir-Regolament tal-Kunsill (KEE) Nru 113/76 tad-19 ta’ Jannar 1976 dwar importazzjonijiet għal ġewwa l-Komunità ta’ prodotti tas-sajd li joriġinaw fit-Turkija [14].
2. Referenzi għar-Regolamenti mneħħija taħt paragrafu 1 għandhom ikunu miftiehma li japplikaw għal dan ir-Regolament.
Ċitazzjonijiet u referenzi li għandhom x’jaqsmu ma’ l-Artikoli tar-Regolamenti msemmija għandhom jinqraw b’mod konformi mal-lista ta’ ekwivalenza mogħtija fl-Anness V.
Artikolu 16
Dan ir-Regolament għandu jidħol fis-seħħ nhar l-1 ta’ Lulju 1977.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Mejju 1977.